18 Ga go na ope yo o tswelelang e le mosha go ya go ile. Go ise go ye kae, basha botlhe ba a gola. Ka maswabi, bontsi jwa bone fa ba godile ba ikwatlhaela gore ba ile ba ipeela mekgele e e sa siamang fa ba le basha kgotsa gore ba ne ba se na mekgele epe gotlhelele. Le fa go ntse jalo, basha ba ba tswelelang ba direla Jehofa ba tla itumelela ditshwetso tse di molemo tse ba di dirileng fa ba setse ba godile. Go ne go ntse jalo ka Mirjana yo e neng e le setswerere mo metshamekong fa a sa le mosha. O ne a kopiwa go tsenela metshameko ya diolimpiki, mme gone, ga a ka a dira jalo, go na le moo, o ne a tsenela tirelo ya nako e e tletseng. Gone jaanong Mirjana le monna wa gagwe ba na le dingwaga di feta 30 ba le mo tirelong ya nako e e tletseng. A re: “Batho ba ba batlang tlotlomalo, maatla le dikhumo ga ba nke ba itumela. Mokgele o o siameng ke wa go direla Modimo le go thusa batho ba bangwe gore ba mo itse.”